
Képviselő-testület 
2020. augusztus 26-i rendkívüli ülésére

Tisztelt Képviselő-testület!


Tárgy:	 „Rákos-patak revitalizációja az Egressy út-Mogyoródi út közötti szakaszon” tárgyú feltételes közbeszerzési eljárás lezárása

I. Előzmények

Budapest Főváros XIV. Kerület Zugló Önkormányzata és a Zuglói Városgazdálkodási Közszolgáltató Zrt. között fennálló „Megvalósítási Keretszerződés” alapján Eseti megbízással megbízta Polgármester úr a Zuglói Zrt-t a Rákos-patak revitalizációjának Egressy út-Mogyoródi út közötti szakaszának megvalósításával.

A Képviselő-testület a 374/2020. (VI. 25.) önkormányzati határozatával a közbeszerzési eljárást megindította a közbeszerzésekről szóló 2015. évi CXLIII. törvény (a továbbiakban: Kbt.) Harmadik rész 112. § (1) bekezdés b) pontja alapján. A dokumentációban és a Műszaki leírásban Szabó Rebeka alpolgármester asszony módosító javaslatát a határozat szerint átvezettük. 

 A közbeszerzési eljárás becsült értéke nettó 370 millió forintban került meghatározásra. A kivitelezés megkezdésének egyik feltétele a közbeszerzési eljárással kiválasztott kivitelezővel a feltételes Vállalkozási Szerződés megkötése. A kivitelezés tényleges kezdése főváros felé benyújtott TÉR_KÖZ pályázat elfogadása után történhet.
Önkormányzatunk vezetése kezdeményezte a fővárosnál, hogy a három élő, de fel nem használt TÉR_KÖZ pályázat összegét egy helyre, a Rákos-patak revitalizációjának megvalósítására csoportosítsa át. A főváros ettől nem zárkózik el, keresi a jogi megoldást, ezért csak feltételes közbeszerzési eljárás indítható el.


II. Vélemények

A Képviselő-testület 1/2020. (II. 27.) normatív határozata I. 2. és III. 1. 3) értelmében a Képviselő-testület hatáskörébe tartozik a nettó 100 millió forint becsült értéket meghaladó közbeszerzési eljárásokkal kapcsolatos döntések meghozatala.

Az ajánlati felhívásra 8 Gazdasági szereplő jelezte érdeklődését:
· STR Mély- és Magasépítő Kft.
· DUNAASZFALT Út és Mélyépítő Kft.
· DHJ Építő Építőipari és Szolgáltató Kft.
· KELET-ÚT Építőipari, Beruházó és szállítmányozó Kft.
· Penta Általános Építőipari Kft.
· Wastl Élelmiszeripari és Kereskedelmi Kft.
· Kobold 2003. Növénytermesztő és Parképítő Kft.
· Everling Építő, Termelő és Szolgáltató Kft.

Az ajánlattételi határidőre a Wastl Élelmiszeripari és Kereskedelmi Kft. Ajánlattevő nyújtotta be ajánlatát. Ajánlati ára: nettó 358 240 570 HUF.
A közbeszerzési bírálóbizottság a beérkezett ajánlattal kapcsolatosan hiánypótlást rendelt el a Kbt. 71. § alapján. A műszaki és szakmai alkalmasság körében nem a vonatkozó kormányrendelet szerint kerültek a referenciaigazolások benyújtásra, valamint nem egyértelmű, hogy a referenciaként bemutatott korábbi munkavégzések maradéktalanul tartalmazzák-e az alkalmasság körében előírt munkákat. Ajánlattevő a meghatározott határidőre teljesítette a hiánypótlást, amelyből a bírálóbizottság megállapította, hogy minden tekintetben alkalmas a feladat elvégzésére. A bírálóbizottság elvégezte az ajánlat értékelését, amelyet az alábbi táblázatban összegeztünk.



	Az értékelés
részszempontjai
(adott esetben alszempontjai is)
	A részszempontok
súlyszámai
(adott esetben az alszempontok súlyszámai is)
	Az ajánlattevő neve:

	
	
	Wastl Kft.

	
	
	Ajánlat
	Értékelési pontszám
	Értékelési pontszám és 
súlyszám 
szorzata

	Összesített nettó ajánlati ár (HUF):
	70
	358 240 570
	10
	700

	Felhívás III.1.3) M/2 a) pontjára bemutatott szakember szakmai többlettapasztalata (Kbt. 77. § (1) bek. alapján min.: 0 hónap, max. 36 hónap):
	10
	45
	10
	100

	Jótállás időtartama (Kbt. 77. § (1) bek alapján min. 36 hónap, max. 60 hónap):
	5
	60
	10
	50

	Napi késedelmi kötbér mértéke (%/nap, Kbt. 77. § (1) bek. alapján min. az ÁFA nélkül számított összesített vállalkozói díj 0,5%-a, max.1,5%-a/nap):
	5
	1,5
	10
	50

	
Projektterv kidolgozottsága
	10
	
	10
	100

	Pontszám
	1000

	Adott esetben a részszempontokra adott pontszám szöveges értékelése:
Projektterv kidolgozottsága: A 3 fő szakértőből álló szakmai zsűri indoklással ellátott szöveges értékelése szerint.



A fentiek alapján a bírálóbizottság az alábbi döntési javaslatot teszi a Képviselő-testületnek:
1. A közbeszerzési eljárást minősítse eredményesnek.
2. A Wastl Kft. ajánlatát minősítse érvényesnek.
3. A Wastl Kft. Ajánlattevőt minősítse az eljárás nyertesének.


Az előterjesztést véleményezik:

Gazdasági főosztály: észrevételt nem tesz.

Jogi főosztály: Az előterjesztésben közölt adatok, egyéb információk alapján az előterjesztéshez észrevételt nem tesz.

III: Bizottsági vélemények:
Az előterjesztést a Gazdasági Bizottság tárgyalja, véleményét a bizottság elnöke a testületi ülésen ismerteti



IV. Döntési javaslat 

 Budapest Főváros XIV. Kerület Zugló Önkormányzat Képviselő-testülete úgy dönt, hogy a „Rákos-patak revitalizációja az Egressy út-Mogyoródi út közötti szakaszon” tárgyú feltételes közbeszerzési eljárást eredményesnek, a Wastl Kft. ajánlatát érvényesnek minősíti, a közbeszerzési eljárás nyertesének a Wastl Kft. Ajánlattevőt hirdeti ki.

Határidő: a döntést követő 1 héten belül (a feltételes Vállalkozási szerződés aláírására)
Felelős: Baracskai Gábor vezérigazgató


A határozathozatal Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdés alapján egyszerű szótöbbséget igényel, a Kbt. 27. § (5) bekezdése szerint  név szerinti szavazással.

Budapest, 2020. augusztus 13.




                                                                                                   Hajdu Flórián
                                                                                                   alpolgármester





Mellékletek:
1. számú melléklet: döntési javaslat
2. számú melléklet: Bírálóbizottsági jegyzőkönyvek
3. számú melléklet: összegezés


A mellékletek a www.govcenter.hu felületen elérhetőek



Az előterjesztést készítette: 
Napholcz József Zuglói Zrt. 
(Beruházási, Városüzemeltetési és Karbantartási és igazgató)
























1. számú melléklet a 123-428/2020. számú előterjesztéshez




Budapest Főváros XIV. Kerület Zugló Önkormányzat Képviselő-testülete
……../2020. (VIII.26.) önkormányzati határozata
a „Rákos-patak revitalizációja az Egressy út-Mogyoródi út közötti szakaszon” tárgyú, a Kbt. Harmadik rész 112. § (1) bekezdés b) szerinti hirdetménnyel induló nyílt közbeszerzési eljárás lezárásáról




      Budapest Főváros XIV. Kerület Zugló Önkormányzat Képviselő-testülete a „Rákos-patak revitalizációja az Egressy út-Mogyoródi út közötti szakaszon” tárgyú, a Kbt. Harmadik rész 112. § (1) bekezdés b) pontja szerinti hirdetménnyel induló nyílt közbeszerzési eljárást eredményesnek, a Wastl Kft. ajánlatát érvényesnek minősíti, a közbeszerzési eljárás nyertesének a Wastl Kft. Ajánlattevőt hirdeti ki.



Határidő: a döntést követő 1 héten belül (a feltételes Vállalkozási szerződés aláírására)
Felelős:   Baracskai Gábor vezérigazgató


